Správa zo zahraničnej pracovnej cesty

1.  Účastníci ZPC:

Mgr. Anna Janušová, CVTI SR, Lamačská cesta 8/A, 811 04 Bratislava, projektová manažérka, AJ
Ing. Zuzana Borgulová, CVTI SR, Lamačská cesta 8/A, 811 04 Bratislava, finančná manažérka, AJ

2.  Zahraničná pracovná cesta:

Účasť na 2. projektovom meetingu / druhom meetingu Steering Committee medzinárodného projektu CentralCommunity realizovaného v rámci Programu Central Europe.
Miesto: Jozef Stefan Institute (JSI), Jamova cesta 39, 1000 Ljubljana (Slovinsko)

3.  Rámcový program pobytu:

18.4.2013 odchod do Slovinska o 8.00 (služobný automobil)

18.4.2013 prvý deň rokovaní

Body rokovania:
WP1 “Project management and coordination”
WP2 “Communication, knowledge management and dissemination”
WP3 “Feasibility study and analysis of local innovation framework”
AOB (next project meeting, administrative issue, doubts, etc.)

19.4.2013 druhý deň rokovaní

Body rokovania:
WP4 “Platform customisation to local needs”
AOB (next project meeting, admistritative issue, doubts, etc.)

19.4.2013 odjazd z Ljubljany služobným automobilom o 14.00

4.  Stručný priebeh rokovaní, resp. študijného pobytu:

Cieľom zahraničnej pracovnej cesty bola účasť na druhom projektovom stretnutí projektu CentralCommunity, financovaného z programu Central Europe. Projekt je realizovaný od septembra 2012 do decembra 2014. Partnerské konzorcium pozostáva z deviatich partnerov z piatich európskych krajín: Taliansko, Maďarsko, Slovinsko, Nemecko, Slovensko. Hlavným koordinátorom projektu je Innovhub SSI – divízia inovácií Milánskej obchodnej komory. Hlavným cieľom projektu je vytvoriť vhodné podmienky na vytváranie komunít podporujúcich inovačné procesy v malých a stredných podnikoch orientovaných na life sciences (živá príroda) prostredníctvom ICT inovačnej platformy iCOMMUNITY.
Uvedené body rokovania predstavujú jednotlivé pracovné balíky projektu, ktoré boli prezentované zodpovednými inštitúciami za konkrétne aktivity.
CVTI SR je ako súčasť riešiteľského kolektívu zapojené do všetkých šiestich pracovných balíkov projektu.
V rámci prvého dňa projektového stretnutia boli zhrnuté dosiahnuté závery v rámci projektového riadenia a koordinácie v kompetencii pracovného balíka č. 1.  Boli vznesené požiadavky na jednotlivých partnerov projektu ohľadom finančného vykazovania aktivít projektu a kalkulácie mzdových výdavkov. 
V rámci balíka č. 2 bola navrhnutá forma komunikácie s cieľovými skupinami a návrhy jednotlivých partnerov na spôsob prezentácie informácií o projekte. V rámci balíka č. 3 boli predstavené postupy vykonané na iCommunity webe a rozdelené úlohy jednotlivým partnerom, ktoré majú byť vykonané na webovom portáli v nabližšom čase.  
Druhý deň rokovaní začal zhrnutím výsledkov pracovného balíka č. 4, kde sa dohodli ďalšie detaily spolupráce na platforme a boli vyšpecifkované jednotlivé kroky pre dosiahnutie maximálnej kooperácie jednotlivých členských štátov a ich účastníkov. Bolo navrhnuté detailnejšie rozloženie platformy Life Sciences, ktorá bude rozpracovaná do ďalšieho stretnutia. 
V závere rokovaní boli dohodnuté ďalšie termíny stretnutí na projektovej úrovni i na úrovni jednotlivých pracovných balíkov.

5.  Odporúčané závery:

      Navrhnutie jednotlivých krokov riešení pre daných partnerov, pokračovanie v častej komunikácii o naplnení cieľov projektu, diseminácia projektu a jej následná kontrola v uvedenom počte a množstve potrebnej k naplneniu cieľov projektu. Uloženie úloh vyplývajúcich z jednotlivých pracovných balíkov a jej následné konzultovanie s partnermi. 

6.   Prehľad prinesenej dokumentácie a miesto jej uloženia

Na projektovom meetingu sa pracovalo s elektronickými dokumentmi, ktoré sú pre zamestnancov participujúcich na projekte CentralCommunity k dispozícii k nahliadnutiu u účastníkov ZPC.

7. Osobitne vyhodnotený očakávaný prínos ZPC

Účasť na druhom stretnutí riešiteľského kolektívu projektu má veľký význam pre sledovanie následných krokov po prvom úvodnom stretnutí, ktoré bolo v Miláne. Aktuálne je riešenie implementácie dohodnutých postupov a ich ďalšie spracovanie. Tieto závery boli dohodnuté na danom stretnutí a bolo potrebné prediskutovať potreby jednotlivých účastníkov a ich predstava o navrhovaných riešeniach. 

8.    Spôsob zverejnenia výsledkov ZPC, prenos získaných informácií

Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektu CentralCommunity.

Súhlasím so zverejnením správy na internete: 
Anna Janušová 
Zuzana Borgulová

Správu vypracovala: Ing. Zuzana Borgulová	   ..............................
Dátum: 23. 4. 2013
Správu schválil:  prof. RNDr. Ján Turňa, CSc. (riaditeľ) 	..............................